Document ID: 32014D0537

ODLUKA VIJEĆA 2014/537/ZVSP
od 3. srpnja 2014.
o potpisivanju i sklapanju, u ime Europske unije, Sporazuma između Europske unije i Srednjoafričke Republike o uvjetima premještaja u Srednjoafričku Republiku osoba kojima je vojna operacija Europske unije (EUFOR RCA) u okviru obavljanja svojeg mandata oduzela slobodu te o jamstvima koja se primjenjuju na te osobe
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 37., u vezi s člankom 218. stavcima 5. i 6. Ugovora o funkcioniranju Europske unije,
uzimajući u obzir prijedlog visokog predstavnika Unije za vanjske poslove i sigurnosnu politiku,
budući da:
(1)
Vijeće je 10. veljače 2014. donijelo Odluku 2014/73/ZVSP (1) o vojnoj operaciji Unije u Srednjoafričkoj Republici (EUFOR RCA).
(2)
Nakon što je Vijeće 14. ožujka 2014. donijelo Odluku o odobrenju početka pregovora, visoki predstavnik je u skladu s člankom 37. Ugovora o Europskoj uniji postigao Sporazum između Europske unije i Srednjoafričke Republike o uvjetima premještaja u Srednjoafričku Republiku osoba kojima je vojna operacija Europske unije (EUFOR RCA) u okviru ispunjavanja svojeg mandata oduzela slobodu te o jamstvima koja se primjenjuju na te osobe (dalje u tekstu „Sporazum”).
(3)
U skladu s člankom 5. Protokola br. 22 o stajalištu Danske priloženom Ugovoru o Europskoj uniji i Ugovoru o funkcioniranju Europske uniji, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Danska ne sudjeluje u provedbi ove Odluke te ne doprinosi financiranju ove operacije.
(4)
Sporazum bi trebalo odobriti,
DONIJELO JE OVU ODLUKU:
Članak 1.
Ovime se u ime Unije odobrava Sporazum između Europske unije i Srednjoafričke Republike o uvjetima premještaja u Srednjoafričku Republiku osoba kojima je vojna operacija Europske unije (EUFOR RCA) u okviru ispunjavanja svojeg mandata oduzela slobodu te o jamstvima koja se primjenjuju na te osobe.
Tekst Sporazuma priložen je ovoj Odluci.
Članak 2.
Predsjednik Vijeća ovlašćuje se imenovati osobu(-e) opunomoćenu(-e) za potpisivanje Sporazuma kako bi on obvezivao Uniju.
Članak 3.
Ova Odluka stupa na snagu na dan donošenja.
Sastavljeno u Bruxellesu 3. srpnja 2014.

Labels: 18
11
15
5